ZAPISNIK

s 9. sjednice Školskoga odbora Isusovačke klasične gimnazije s pravom javnosti u Osijeku održane dana 19. prosinca 2016. godine s početkom u 14:10.

Prisutni: mr.sc. Ivan Matić, predsjednik ŠO prof., mr.sc. Zdravko Knežević, Krešimir Pećar, dip.ing., Vera Bilandžić, prof., Darija Cik, prof. i Alen Šimičić, prof. - članovi Školskoga odbora

Opravdano odsutni: dr. sc. Anto Mišić

Osim članova Školskoga odbora sjednici su prisustvovali ravnatelj mr.sc. Sebastian Šujević, računovođa Nada Kolar, oec. i tajnica Larisa Brašnić-Adžić,dipl. iur.(zapisničar)

DNEVNI RED

1. Usvajanje zapisnika s prethodne sjednice
2. Usvajanje II. Rebalansa financijskoga plana za 2016. g. i Financijskog plana za 2017. g.
3. Revizija školske knjižnice
4. Obavješćivanje o odabiru ekskurzija za 2. i 3. razrede
5. Odluka o početku drugog obrazovnog razdoblja šk. god. 2016./2017.
6. Riječ ravnatelja

7. Razno

Pater Ivan Matić pozdravio je sve prisutne i zajedničkom molitvom započeo sjednicu Školskoga odbora. Predložio je dnevni red koji je jednoglasno usvojen i prelazi se na prvu točku dnevnoga reda.

Ad.1. Usvaja se zapisnik s 8. sjednice Školskoga odbora održane 27. rujna 2016. godine.

Ad.2. Usvaja se II. Rebalans financijskoga plana za 2016. godinu i Financijski plan za 2017. godinu i nalaze se u privitku Zapisnika.

Gđa Kolar napustila je sjednicu ŠO.

Ad. 3 Usvaja se zapisnik o provedenoj reviziji u školskoj knjižnici.

Ad. 4. Pod ovom točkom ravnatelj Sebastian Šujević upoznao je ŠO da su roditelji za ekskurziju 2. razreda izabrali turističku agencija APP iz Požege, a za ekskurziju 3. razreda, koja će se početi realizirati 21.8.2016., turističku agenciju Panturist. Članovi ŠO nisu imali nikakve primjedbe na izbor turističkih agencija.

Ad. 5 Drugo polugodište školske godine 2016./2017. počinje 16. siječnja 2017. godine. Nadoknada nastavnih dana 28. siječnja 2017., 11. i 25. veljače 2017. i 11. ožujka 2017. godine, kako bi se osigurao potreban broj nastavnih dana.

Ad. 6. Ravnatelj je izvijestio ŠO kako ga provincijal upućuje na formativni – edukativni sadržaj tzv. 3. probaciju, koja traje između 6 i 8 mjeseci. Za vrijeme njegove odsutnosti imenovat će mu se zamjenik iz reda nastavnika - Alen Šimičić.

Ad 7. Pod ovom točkom ravnatelj je izvijestio da je gotova učionica u prizemlju i zajednički će se koristiti s pjevačkim društvom Lipa. Nadalje je rekao da je kapelica na 1. katu osposobljena te još predstoji postavljanje rasvjete i lakiranje parketa. Nadbiskupija će se pobrinuti za namještaj. Križ, umjetnički rad Zdenka Krulića koji se prvobitno planirao postaviti u kapelicu, ustupit će se nekome drugome jer nije prikladan za ovu kapelicu.

Sjednica je završila u 15:15.

Zapisničar Predsjednik

Školskog odbora

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_­­\_\_\_\_\_\_\_\_\_\_\_

Larisa Brašnić –Adžić mr.sc. Ivan Matić